Na osnovu člana 32v Zakona o nevladinim organizacijama („Sl.list CG”, br.39/11 i 37/17), čl. 2 i 3 Odluke o utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2021. godini („Sl.list CG” broj 80/21) i Pravilnika o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs („Sl.list CG” br.14/18), Komisija za raspodjelu sredstava za finansiranje projekata/programa nevladinih organizacija **u oblasti sporta** u 2021. godini Ministarstva prosvjete, nauke, kulture i sporta objavljuje

**JAVNI KONKURS**

**„Sport – jer brinem o sebi“**

**za finansiranje projekata/programa nevladinih organizacija u oblasti *sporta* u 2021. godini**

 Pozivaju se nevladine organizacije koje imaju kapacitete i iskustvo u sprovođenju projekata **u oblasti sporta** da prijave projekte/programe kojima mogu doprinijeti realizaciji prioriteta utvrđenih **Zakonom o sportu („Sl.list CG” br. 44/18)** i **Strategijom razvoja sporta u Crnoj Gori za period 2018-2021. godina**.

Projekti/programi nevladinih organizacija koje realizuju aktivnosti u oblasti sporta **u 2021. godini doprinijeće ostvarivanju nekoliko strateških ciljeva koji su usmjereni na**:

* Unapređenje sporta djece, učenika i studenata i podsticanje njihovog bavljenja sportskim aktivnostima;
* Utvrđivanje zdravstvene sposobnosti sportista;
* Sprječavanje negativih pojava u sportu;
* Razvoj istraživačko-razvojnog, vaspitno-obrazovnog i stručnog rada u sportu.

**Prioritetni problemi** u oblasti ***sporta*** čije se rješavanje planira finansiranjem projekata/programa nevladinih organizacija, odnose se na:

* nedovoljnu fizičku aktivnost djece, učenika, studenata, kao i slabu informisanost o značaju redovne fizičke aktivnosti;
* slabu informisanost o značaju pravilnog utvrđivanja zdravstvene zaštite sportista;
* nedovoljne informisanosti sportista i javnosti o negativnim pojavama u sportu;
* potrebu većeg broja naučnih istraživanja, relevantnih podataka, različitih studija u oblasti sporta.

**Ciljna grupa** su **djeca, učenici i studenti, sportisti, treneri i lica koja obavljaju stručne poslove u sportu**, a njihove prepoznate potrebe su usmjerene na:

* povećanje fizičke aktivnosti i podizanje nivoa svijesti o značaju iste kod djece, učenika i studenata;
* povećanje informisanosti o značaju pravilnog utvrđivanja zdravstvene sposobnosti sportista, kao i negativnim pojavama u sportu;
* unaprijeđenje naučno-istraživačkog rada u sportu, povećanje broja naučnih istraživanja i relevantnih podataka u oblasti sporta.

 **Aktivnosti** nevladine organizacije koje će doprinijeti ostvarenju strateškog cilja i zadovoljenju potreba ciljne grupe („prihvatljive aktivnosti za finansiranje“) su:

* promovisanje sporta kod djece, učenika i studenata - nevladine organizacije mogu realizovati obuke/predavanja za djecu, učenike, studente sa relevantnim predavačima, organizovati inovativne akcije, inicijative i manifestacije;
* organizovanje seminara, konferencija, tribina, okruglih stolova na temu zdravih stilova života, važnosti redovne fizičke aktivnosti i zdrave ishrane, važnosti pravilnog utvrđivanja zdravstvene sposobnosti sportista;
* sprovođenje kampanja (izrada i promovisanje publikacija časopisa/brošura/flajera) u cilju edukacije i informisanja javnosti o značaju redovne fizičke aktivnosti kao prevencije mnogih bolesti, važnosti kvalitetnijeg provođenja slobodnog vremena, zdravih stilova života, zdrave ishrane;
* Izrada analiza i sprovođenje istraživanja o zdravstvenoj zaštiti sportista, negativnim pojavama u sportu, i slično.

Finansiraće se i druge projektne aktivnosti koje doprinose ostvarenju ciljeva i prioriteta konkursa.

Projekat, odnosno program koji je finansiran putem ovog javnog konkursa, ne može biti finansiran iz sredstava budžeta Crne Gore, po drugom osnovu. O nepostojanju višestrukog finansiranja istog projekta, odnosno programa, nevladina organizacija dostavlja pisanu izjavu (Izjava o nepostojanju višestrukog finansiranja).

**Konkursom se ne mogu finansirati projekti/programi čije su aktivnosti usmjerene na:**

* Pokrivanje troškova iznajmljivanja kancelarijskog prostora,
* Pokrivanje režijskih troškova,
* Računovodstvene usluge,
* Pokrivanje međunarodnih putnih troškova.

Ukupan iznos sredstava koji se raspodjeljuje ovim konkursom je:  **65.000 EUR**.

**Najmanji iznos** sredstava koji se može dodijeliti projektu/programu je **6.400 EUR,** a **najveći 8.000 EUR.**

Konkursom se mogu finansirati projekti/programi čije aktivnosti će biti realizovane u roku od **najviše 12** mjeseci od dana zaključenja ugovora.

Prijavu projekta/programa na ovaj konkurs **može podnijeti nevladina organizacija koja je:**

* upisana u Registar nevladinih organizacija;
* kroz ciljeve i djelatnosti u Statutu, definisala oblast od javnog interesa iz ovog konkursa kao oblast svog djelovanja;
* predala poreskom organu prijavu za prethodnu fiskalnu godinu (bilans stanja i bilans uspjeha).

**Komisija za raspodjelu sredstava za finansiranje projekata/programa nevladinih organizacija u oblasti *sporta* u 2021. godini Ministarstva prosvjete, nauke, kulture i sporta utvrđuje ispunjenost gorenavedenih uslova prijave projekta nevladinih organizacija na javni konkurs.**

**Raspodjela sredstava nevladinim organizacijama za koje Komisija prethodno utvrdi da su ispunile uslove iz ovog Konkursa, vrši se na osnovu sljedećih kriterijuma:**

1. doprinos prijavljenog projekta, odnosno programa ostvarivanju javnog interesa i realizaciji strateških ciljeva u određenoj oblasti;
2. kvalitet prijavljenog projekta, odnosno programa;
3. kapacitet nevladine organizacije da realizuje prijavljeni projekat, odnosno program;
4. transparentnost rada nevladine organizacije.

**Bodovanje projekata**, odnosno programa prema navedenim kriterijumima, vršiće se **prema mjerilima i na način utvrđen Uredbom o finansiranju projekata i programa nevladinih organizacija u oblastima od javnog interesa** (“Službeni list CG“, br.13/18) **na obrascu** koji utvrđuje i objavljuje na svojoj internet stranici **Ministarstvo javne uprave, digitalnog društva i medija** <https://www.gov.me/dokumenta/27a029cc-2b40-4e8f-914f-04845461103c>,a **svaki projekat će bodovati po dva nezavisna procjenjivača**, koji moraju obrazložiti dodijeljene bodove po svakom mjerilu. Na osnovu broja bodova nezavisnih procjenjivača, Komisija utvrđuje rang listu projekata, odnosno programa koji su bodovani, a na osnovu iste donosi Odluku o raspodjeli sredstava.

**Posebno će se cijeniti projekti/programi usmjereni na unapređenje predmetne oblasti određene ovim Konkursom na sjeveru Crne Gore.**

**Prijava projekta/programa dostavlja se isključivo na obrascu propisanom** Pravilnikom o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18)**,** a koji je dostupan i na internet stranici **Ministarstva finansija i socijalnog staranja** <https://www.gov.me/cyr/dokumenta/e67bb4d6-7948-42c8-aef9-03313fb8f7a9>

Uz popunjenu, potpisanu i ovjerenu prijavu (obrazac 1 Pravilnika), **nevladine organizacije su dužne dostaviti:**

* fotokopiju rješenja o upisu u registar NVO,
* fotokopiju dijela statuta u kome su definisani ciljevi i djelatnost, odnosno oblast djelovanja NVO,
* fotokopiju akta o podnesenoj prijavi za prethodnu fiskalnu godinu poreskom organu (bilans stanja i bilans uspjeha),

Rok za podnošenje prijava na konkurs je **30 dana od dana objavljivanja**, odnosno, zaključno sa  **16.12.2021. godine.**

**Popunjenu, potpisanu i ovjerenu prijavu neophodno je dostaviti u dva (2) primjerka u štampanoj verziji i jedan (1) primjerak u elektronskoj formi na CD-u u sadržaju istovjetnom štampanom primjerku. Prijava i priložena dokumentacija se ne vraćaju.**

|  |
| --- |
| **Prijavu sa potrebnom dokumentacijom, uključujući i CD treba poslati isključivo poštom na sljedeću adresu:** **Ministarstvo prosvjete, nauke, kulture i sporta** **Vaka Đurovića bb, 81000 Podgorica****sa napomenom:****NE OTVARATI - prijava na Javni konkurs broj:05/2-05-056/21-11028/1 pod nazivom:****„Sport – jer brinem o sebi“,****uz naziv nevladine organizacije i prijavljenog projekta/programa** |
|  U razmatranje će biti uzeti samo projekti/programi **koji su dostavljeni na propisanom obrascu, sa potrebnom dokumentacijom i u roku, odnosno koji zadovoljavaju uslove propisane ovim konkursom.** |
|  **Pitanja u vezi ovog konkursa** mogu se postaviti elektronskim putem na adresu **krsto.vukadinovic@mpnks.gov.me** **ili na kontakt telefon 020/684-900 , najkasnije do 16.12.2021. godine do 15 časova.** |
|  Komisija **Ministarstva prosvjete, nauke, kuture i sporta** će **u roku od 15 dana od dana završetka ovog konkursa**, na internet stranici: <https://www.gov.me/mpnks> i portalu e-uprave **objaviti listu nevladinih organizacija koje nijesu dostavile urednu i potpunu prijavu**, uz ukazivanje na utvrđene nedostatke koji se odnose na prijavu, odnosno potrebnu dokumentaciju. **Nevladina organizacija sa pomenute liste je, u roku od pet dana od dana objavljivanja liste, dužna da otkloni utvrđene nedostatke, a u slučaju da se utvrđeni nedostaci ne otklone u propisanom roku, prijava se odbacuje.** |

**Broj: ­­­­­05/2-05-056/21-11028/1** Predsjednik Komisije

Podgorica, 16.11.2021. godine

 **MILICA KADOVIĆ**